Document ID: 32005R1206

32005R1206
L 197/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1206/2005 НА КОМИСИЯТА
от 27 юли 2005 година
относно постоянни разрешения за някои добавки към храни за животни
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 70/524/ЕИО на Съвета от 23 ноември 1970 г. относно добавките в храните за животни (1) и по-специално член 3 и член 9г, параграф 1 от нея,
като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване в храненето на животните (2) и по-специално член 25 от него,
като има предвид, че:
(1)
Регламент (ЕО) № 1831/2003 предвижда разрешения за добавките, използвани в храненето на животните.
(2)
Член 25 от Регламент (ЕО) № 1831/2003 установява преходни мерки за заявленията за разрешение на хранителни добавки, подавани в съответствие с Директива 70/524/ЕИО преди датата на прилагане на Регламента (ЕО) № 1831/2003.
(3)
Заявленията за разрешения за добавките, изброени в приложенията на настоящия регламент са подадени преди датата на прилагане на Регламент (ЕО) № 1831/2003.
(4)
Предварителните коментари по тези молби, съгласно член 4, параграф 4 от Директива 70/524/ЕИО бяха представени на Комисията преди датата на прилагане на Регламент (ЕО) № 1831/2003. Тези заявления следователно ще продължат да бъдат разглеждани в съответствие с член 4 от Директива 70/524/ЕИО.
(5)
Използването на ензимният препарат ендо-1,4-бета-глюконаза, ендо-1,3(4)-бета-глюконаза и ендо-1,4-бета-ксиланаза, произведен от Trichoderma longibrachiatum (ATCC 74 252) за първи път беше временно разрешено за пуйки за угояване с Регламент (ЕО) № 937/2001 на Комисията (3). Нови данни бяха представени в подкрепа на заявлението за безсрочно разрешение за този ензимен препарат. Оценката показва, че са изпълнени условията, установени в член 3а от Директива 70/524/ЕИО за такова разрешение. Съответно използването на този ензимен препарат, както е описан в приложението, следва да бъде разрешено за неопределен период от време.
(6)
Използването на ензимният препарат от ендо-1,3(4)-бета-глюконаза и ендо-1,4-бета-ксиланаза, произведен от Peicilinum Funicuosum (IMI SD101) за първи път беше временно разрешено за прасета за угояване с Регламент (ЕО) № 418/2001 на Комисията (4). Нови данни бяха представени в подкрепа на заявлението за безсрочно разрешение за този ензимен препарат. Оценката показва, че са изпълнени условията, установени в член 3а от Директива 70/524/ЕИО за такова разрешение. Съответно използването на този ензимен препарат, както е описан в приложението, следва да бъде разрешено за неопределен период от време.
(7)
Използването на ензимния препарат от ендо-1,4-бета-ксиланаза, произведен от Bacillus subtilis (LMG S-15136) за първи път беше временно разрешено за прасенца с Регламент (ЕО) № 937/2001. Нови данни бяха представени в подкрепа на заявлението за безсрочно разрешение за този ензимен препарат. Оценката показва, че са изпълнени условията, установени в член 3а от Директива 70/524/ЕИО за такова разрешение. Съответно използването на този ензимен препарат, както е описан в приложението, следва да бъде разрешено за неопределен период от време.
(8)
Използването на ензимният препарат от ендо-1,3(4)-бета-глюконаза, произведен от Trichoderma longibrachiatum (ATCC 2105) и субтилизин, поризведен от Bacillus subtilis (ATCC 2107), за първи път беше временно разрешено за пилета за угояване с Регламент (ЕО) № 1636/1999 на Комисията (5). Нови данни бяха представени в подкрепа на заявлението за безсрочно разрешение за този ензимен препарат. Оценката показва, че са изпълнени условията, установени в член 3а от Директива 70/524/ЕИО за такова разрешение. Съответно използването на този ензимен препарат, както е описан в приложението, следва да бъде разрешено за неопределен период от време.
(9)
Оценката на тези заявления показва, че е необходимо да се изискват някои процедури за защита на работниците от излагане на добавките, определени в приложенията. Такава защита е необходимо да бъде осигурена чрез прилагането на Директивата 89/391/ЕИО на Съвета от 12 юни 1989 г. за въвеждане на мерки за насърчаване на подобрения в областта на безопасните и здравословни условия на труд на работниците (6).
(10)
Мерките, предвидени в настоящия регламент са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
Препаратите от групата на „ензимите“, както е определено в приложението са разрешени за използване без ограничение във времето като добавка при храненето на животните при условията, постановени в това приложение.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 юли 2005 година.

Labels: 0
17
16
6